Document ID: /roh_data/filtered/fineweb-2-filterrobots_roh.jsonl.gz/68282

Las cassas da pensiun da las grondas interpresas svizras pajan per l'emprima giada rentas pli bassas. En media èn las rentas sa sbassadas ils davos dus onns per 3 pertschient. Quai mussa in studi da l'interpresa da cussegliaziun Tower Watson.
Ils onns avant eran las rentas anc constantas. Rentas pli bassas pervi da la tariffa da conversiun sajan uss acceptadas e na vegnian betg exnum cumpensadas cun dapli contribuziuns. Quai munta ch'assicurads da las cassas da pensiun ston uss pajar en dapli per vegnir sin la medema renta sco pli baud.